महराजगंज : शासन ने परिषदीय स्कूल शिक्षकों के अन्तर जनपदीय तबादलों के लिए समय सारिणी जारी कर दी है। इस स्थानांतरण निति का लाभ वही शिक्षक उठा सकते है जिनकी न्यूनतम सेवा की अवधि पांच वर्ष हो। बहुत शिक्षक चहा कर भी अपना तबादला नहीं करा सकते। रविवार को सदर बीआरसी में उत्तर प्रदेश टेट प्राथमिक शिक्षक एसोसिएशन की बैठक आयोजित की गई। एसोसिएशन की बैठक को संबोधित करते उत्तर प्रदेश टेट प्राथमिक शिक्षक एसोसिएशन के जिलाध्यक्ष महेंद्र वर्मा कहा कि शासन ने स्थानांतरण के लिए न्यूनतम सेवा की अवधि पांच वर्ष रख कर अव्यवहारिक निर्णय लिया है। उन्होंने कहा अगर स्थानांतरण नीति में बदलाब नहीं किया हुआ तो टेट प्राथमिक शिक्षक एसोसिएशन वृहद आंदोलन को बाध्य होगा।